Trelis/gawiki huggingface dataset:
Acht Oidhreacht na dTrioblóidí 2023. Is éard atá i gceist le Acht Oidhreacht na dTrioblóidí 2023 ná dlí na Ríochta Aontaithe chun stop a chur le fiosruithe agus cosc ar ionchoisní is cásanna sibhialta faoi eachtraí le linn na dTrioblóidí. Faoin Acht Oidhreachta, ceadaítear díolúintí coinníollacha ó ionchúiseamh a bhronnadh ar dhaoine a bhfuil amhras fúthu go ndearna siad coir le linn na dTrioblóidí. 
Cuirtear cosc sa reachtaíocht chomh maith ar fhiosrúcháin agus ar chaingne sibhialta a thabhairt i leith coireanna a rinneadh le linn na dTrioblóidí.
D’eascair an reacht as geallúint Boris Johnson do lucht feachtais thar ceann iarshaighdiúirí go mbeidís saor ó chúisimh agus theip ar a chomharba, Rishi Sunak, a dhul i ngleic leis an éagóir sin.
Conspóid.
Tharraing an tAcht conspóid. Mhaígh Rialtas na Breataine gur chloígh an t-acht le cearta an duine. Ina theannta sin, dhiúltaigh rialtas na Breataine an tAcht a mhaolú nó a chealú d’ainneoin páirtithe uile Thuaisceart Éireann, rialtas na hÉireann, íobartaigh agus iliomad eagraíochtaí cearta daonna a bheith ina choinne.
Tugadh dúshlán na reachtaíochta sna cúirteanna ar chúiseanna éagsúla, an díolúine ó ionchúiseamh go háirithe. Mhaígh an dream a bhí ina choinne gur sháraigh sé Alt 2 agus Alt 3 den Choinbhinsiún Eorpach um Chearta an Duine.
Chinn Rialtas na hÉireann in 2023 dúshlán an Achta a thabhairt sa Chúirt Eorpach um Chearta an Duine.
Ar an 28 Feabhra 2024, rialaigh an Ard-Chúirt go sáraíonn cuid den Acht Oidhreachta an Coinbhinsiún Eorpach um Chearta an Duine. Dúirt an Breitheamh Colton san Ard-Chúirt i mBéal Feirste go mbeadh sé “mídhleathach” ag Rialtas na Breataine díolúintí ó ionchúiseamh a thabhairt do dhaoine maidir le coireanna a rinneadh le linn na dtrioblóidí. Chinn an Breitheamh chomh maith go raibh sé lochtach ó thaobh an dlí cosc a chur ar chúiteamh a íoc le fir as an éagóir a rinneadh orthu nuair a cúisíodh iad as éalú ó bheith faoi choimeád go dleathach sna 1970idí. Dúirt sé nach raibh “fianaise ar bith” ann go gcuirfeadh bronnadh díolúintí ó ionchúiseamh leis an athmhuintearas i dTuaisceart Éireann.
Grand Prix Bairéin 2024. Is imeacht rásaíocht charranna Foirmle a hAon é Grand Prix Bairéin 2024 (an Formula 1 Gulf Air Bahrain Grand Prix 2024 go hoifigiúil). Tá sé beartaithe go mbeidh sé ar siúl ar an 2 Márta 2024 ag an Ráschúrsa Idirnáisiúnta Bairéin in Sakhir, Bairéin. Beidh sé an chéad rás den Séasúr Foirmle a hAon 2024. 
Cúlra.
Tá an imeacht socraithe thar an deireadh seachtaine 29 Feabhra - 2 Márta. Beidh sé an chéad babhta den Séasúr Foirmle a hAon 2024 agus an fichiú Grand Prix Bairéin.
Tosnóidh an Grand Prix ar a 18:00 () ar Dé Sathairn, 2 Márta 2024, an chéad Grand Prix Craobh Dhomhanda Foirmle a hAon atá ag titim amach ar Satharn ón Grand Prix na hAfraice Theas 1982. Socraíodh an imeacht don Satharn chun géilleadh le rialacháin a deir go mbeidh seachtain amháin idir Grands Prix ar a laghad, mar beidh Grand Prix na hAraibe Sádaí tar éis ar an 9 Márta. Cuireadh Grand Prix na hAraibe Sádaí chun tosaigh lá amháin chun coimhlinte a sheachaint le Ramadan, a thosaíonn ar an 10 Márta.
Iontrálaithe.
Beidh na tiománaí agus na foirne mar an gcéanna le liosta iontrála an tséasúir gan aon tiománaí breise ag seasamh isteach don rás.
Roghanna boinn.
Glacfaidh an soláthraí boinn Pirelli na cumaisc boinn C1, C2 agus C3 (na trí cinn is crua ina réimse) ainmnithe mar an crua, measartha agus bog, faoi seach, le húsáid ag na foirne don imeacht.
Cleachtadh.
Beidh trí sheisiún cleachtaidh shaoir ann don imeacht. Bhí an chéad seisiún cleachtaidh shaoir ar an 29 Feabhra 2024, ar 14:30 ().
Bhí an dara seisiún cleachtaidh shaoir ar an lá chéanna, ar a 18:00.
Bhí an tríú seisiún cleachtaidh shaoir ar an 1 Márta 2024, ar 15:30.
Babhta cáilithe.
Rith an babhta cáilithe ar 1 Márta 2024, ar a 19:00 ()
Rás.
Rith an rás ar 2 Márta 2024, ar a 18:00 (), agus tá sé beartaithe go rithfidh sé do 57 cuaird.
Grand Prix na Síne. Is imeacht rásaíocht charranna Foirmle a hAon sa tSín é Grand Prix na Síne (Sínis: 中国大奖赛). Thís an rás amach gach bliain ó 2004 chuig 2019, agus tá sé faoi chonradh do na blianta 2024 agus 2025. Bhí an imeacht faoi chonradh ó 2020 chuig 2023, ach curadh é ar ceal gach bliain mar thoradh na Paindéime COVID-19 sa tSín.
Ritheann sé ag an Ráschúrsa Idirnáisiúnta Shanghai, Jiading, Shanghai. Dhear Hermann Tilke é agus osclaíodh é i 2004. Ba é ráschúrsa US$240 milliún Shanghai an áis chiorcad Foirmle a hAon is daoire, go dtí go osclaíodh an ráschúrsa US$6 billiún Abú Daibí cúig bliana níos moille.
Téacs Taistil (sraith teilifíse). Sraith taistil teilifíse ar TG4 é Téacs Taistil a thugann an lucht féachana sa bhaile ar aistear ón tolg go ceann scríbe ar leith ar feadh uair an chloig gach seachtain. Triúr atá páirteach ann - Louise Cantillon, Séaghan Ó Súilleabháin agus Proinsias Ó Coinn. Is sraith spraíúil ghéimiúil atá ann in dtugann na cairde faoi dhúshláin agus eachtraí nua le cúnamh a lucht leanta ar na meáin shóisialta agus Google. Craoladh sraith in 2023 agus in 2024.
Contractors (sraith teilifíse). Sraith teilifíse faoi 8 gcriú conraitheoirí talmhaíochta as Co. na Mí, Port Láirge, Corcaigh, Ciarraí, an Cabhán agus Dún na nGall a oibríonn i dtionscal na feirmeoireachta in Éirinn é Contractors. Tá an tionscal agus feirmeoirí ó cheann ceann na tíre ag brath ar chonraitheoirí den chineál seo agus obair dhúshlánach a bhíonn inti ó thráth go chéile. Sraith í seo ina dtugtar léargas ar leith ar shaol na feirmeoireachta in Éirinn sa lá atá inniu ann agus ar na daoine atá ag obair ar an talamh.
Colin Williams. Saineolaí aitheanta ar athbheochan mionteangacha é an tOllamh Colin Williams ó Ollscoil Caerdydd. Is fada an tOllamh Williams i mbun taighde ar chomhthéacsanna ilteangacha agus ar mhionteangacha, go háirithe ina thír dhúchais, an Bhreatain Bheag ach sa Chatalóin, i dTír na mBascach, i gCeanada agus in Éirinn chomh maith. Tá níos mó ná 20 leabhar scríofa nó curtha in eagar aige faoi na comhthéacsanna sin agus a thuilleadh nach iad. Bhí sé ar dhuine de na saineolaithe a chuir comhairle ar rialtas na hÉireann maidir leis an Straitéis 20 Bliain don Ghaeilge agus chuir sé comhairle ar Rialtas na Breataine faoi na forálacha teanga i gComhaontú Aoine an Chéasta. Tá taighde déanta aige ar Fhoras na Gaeilge freisin mar chuid dá thionscadal taighde ar fhorais theanga san Eoraip agus i gCeanada.
An Roinn Bonneagair. Is roinn de chuid rialtas Thuaisceart Éireann í an Roinn Bonneagair ( nó "DfI"). An Roinn Forbartha Réigiúnaí ( nó "DRD") a bhí air go 2016.
Vim. Is eagarthóir téacs saor agus foinse oscailte é Vim (; "vi improved") a chruthaigh Bram Moolenaar in 1991.
Danionella cerebrum. Is speiceas éisc é Danionella cerebrum a tuairiscíodh sa bhliain 2021 ó shruthanna moirtiúla airde ísle ar fhánaí theas agus thoir shliabhraon Bago Yoma i Maenmar, chomh maith le canáil uisciúcháin siar ó dheas ó bhaile Hmawbi i Rannán Yangon. Aithníodh go hearráideach roimhe seo é mar "Danionella translucida" mar gheall ar dhlúthchosúlacht agus dáileadh geografach comhchosúil an dá speiceas. Ní thomhaiseann éisc fhásta den speiceas ach 10-13.5 mm ó thaobh méide de agus níl iontu ach toirt inchinne 0.6mm3, arb í an inchinn veirteabrach fhásta is lú atá ar eolas go dtí seo. Taispeánadh go bhfuil cosúlachtaí idir larbhaí "Danionella cerebrum" agus difríochtaí ina ngníomhaíocht gluaiste freisin i gcomparáid leis an iasc séabrach (Danio rerio) a bhfuil dlúthbhaint éabhlóideach acu leis.. 
Mar gheall ar a mhionmhéid, a réimse saibhir iompraíochta, agus a thréshoilseacht optúil a mhaireann agus é fásta, tá an-ghealladh fui "Danionella cerebrum" le haghaidh anailísí íomháithe in vivo uile-inchinn neamhionrach le taifeach aonchille i veirteabrach aosach, agus tá sé ag tosú ag teacht chun cinn mar córas eiseamláireach tábhachtach i dtaighde néareolaíochta reatha. 
Déanann an speiceas an fhuaim is airde dá mhéid d'aon iasc, a sháraíonn 140 deicibeil, ag baint úsáide as matán chun loingeáin a theannadh; scaoiltear é seo chun an lamhnán snámha a bhualadh. Is cosúil go n-úsáidtear an fhuaim le haghaidh cumarsáide inspeiceasaí, toisc go gcuireann an líon fireannach is glóraí faoi chois táirgeadh fuaime na bhfireannach eile . 
Tagairtí.
[[Catagóir:Danionella|cerebrum]]
[[Catagóir:Eisc Mhaenmar]]
[[Catagóir:Iasc le cur síos air in 2021]]
An Roinn Pobal. Is roinn de chuid rialtas Thuaisceart Éireann í an Roinn Pobal ( nó "DfC"). An Roinn Forbartha Sóisialta ( nó "DSD") a bhí air go 2016.
Durrës. Is é Durrës an dara cathair is mó i bPoblacht na hAlbáine, agus is é príomhchathair Chontae Durrës. Tá sé ar cheann de na cathracha is sine san Albáin; tá daoine ina gcónaí ann go leanúnach ar feadh 2500 bliain ar a laghad. Tá an chathair suite ar mhachaire réidh cois Chósta Mhuir Aidriad idir béil na n-aibhneacha Erzen agus Ishëm ag cúinne oirdheisceartach Mhuir Aidriad. Imríonn aeráid shéasúrach na Meánmhara tionchar mór ar aeráid Durrës.
Bhunaigh coilínigh Ghréagacha as an gCoraint agus as Coircíora (Corfú sa lá atá inniu ann) an chathair timpeall an 7ú haois RC i gcomhar leis an treibh áitiúil Eilíriach, na Taulantii. Thugtaí Epidamnos nó Dyrrachium ar an gcathair. D'fhás Durrës de réir mar a d'éirigh sé níos tábhachtaí in Impireacht na Róimhe agus ina comharba, an Impireacht Bhiosántach. Thosaigh an "Via Egnatia" sa chathair agus chuaigh sé soir trasna machairí, ísealchríocha, agus ardchríocha Leithinis na mBalcán go Cathair Chonstaintín.
Sna Meánaoiseanna, bhí na Bulgáraigh, na Veinéisigh, na hOtamánaigh, agus teaghlaigh uaisle de chuid na hAlbáine ag streachaint chun ceannas a fháil ar Durrës. I ndeireadh na dála, fuair na hOtamánaigh an lámh in uachtar, agus rialaigh siad an chathair ar feadh níos mó ná 400 bliain, ó 1501 go dtí 1912. Tar éis Forógra Saoirse na hAlbáine in 1912, ba é Durrës príomhchathair Phrionsacht na hAlbáine ar feadh tamaill ghearr. Ina dhiaidh sin, gabhadh an chathair isteach i Ríocht na hIodáile idir an dá chogadh domhanda, agus bhí sé faoi fhorghabháil na Naitsithe le linn an Dara Cogadh Domhanda. Tháinig borradh faoi dhaonra Durrës agus faoi ghníomhaíocht eacnamaíoch sa chathair faoin rialtas cumannach san Albáin idir 1946 agus 1991.
Oifig an Fheidhmeannais. Is roinn de chuid rialtas Thuaisceart Éireann í Oifig an Fheidhmeannais ( nó "TEO"). Oifig an Chéad-Aire agus an LeasChéad-Aire ( nó "OFMDFM") a bhí air go 2016.
Archer Daniels Midland. Is corparáid ilnáisiúnta Mheiriceánach um próiseáil bia agus tráchtearraí í an Chuideachta Archer-Daniels-Midland, ar a dtugtar ADM de ghnáth, a bunaíodh sa bhliain 1902 agus a bhfuil a ceanncheathrú i Chicago, Illinois. Oibríonn an chuideachta níos mó ná 270 monarcha agus 420 saoráid soláthair barr ar fud an domhain, áit a bpróiseáiltear gráin agus olashíolta i dtáirgí a úsáidtear i margaí bia, dí, nútraiceodacha, tionsclaíocha agus beatha ainmhithe ar fud an domhain.
Tá ADM rangaithe Uimh. 35 ar liosta 2023 Fortune 500 de na corparáidí is mó sna Stáit Aontaithe. 
Soláthraíonn an chuideachta seirbhísí stórála agus iompair talmhaíochta freisin. Is fochuideachtaí de chuid ADM iad an "American River Transportation Company" mar aon le "ADM Trucking, Inc."
Tharaing ADM, tar éis a bheith ina ábhar mór-aird na meán, míchlú thar na blianta lena scannail éagsúla, ceann acu a spreag úrscéal agus scannán ina dhiaidh sin "The Infoinrmant! ."
Stair.
Luath stair.
Sa bhliain 1902, chuir John W. Daniels tús le gnó meilte rois i Minneapolis, Minnesota . Ghlac George A. Archer ballraíocht san ghnó an bhliain dár gcionn, agus i 1905 ceapadh "Archer-Daniels Rinseed Company" mar ainm oifigiúil ar an ngnólacht. Sa bhliain 1923, cheannaigh an chuideachta "Archer-Daniels Linseed Company" cuideachta eile, sé sin an "Midland Rinseed Products Company" agus ansin inchorpraíodh í mar an "Archer Daniels Midland Company".. Bhí sócmhainní iomlána ag an gcorparáid nua os cionn $11 milliún agus rialaigh sí díreach os cionn an tríú cuid (35%) d’acmhainn iomlán an mhuilinn síl rois laistigh de na Stáit Aontaithe. 
Sa bhliain 1924, liostáladh ADM ar Stocmhalartán Nua-Eabhrac. Leathnaigh sraith éadálacha thar na blianta cumais phróiseála ola agus oibríochtaí talmhaíochta na cuideachta, agus bunaíodh rannán gráin i 1927. Sa bhliain 1930, cheannaigh ADM ceannas ar an gcuideachta mheilte plúir "Commander-Larabee Corp"., a bhí in ann 32,000 bairille plúir a tháirgeadh in aghaidh an lae. Sa bhliain 1934 thosaigh an chuideachta ag oibriú a chéad mhonarcha eastósctha leanúnacha tuaslagóirí i Chicago, Illinois agus d'fhéadfadh sé anois ola phónaire soighe a tháirgeadh. Lean forbairt go mear ar phlandaí eastósctha den chineál céanna go luath ina dhiaidh sin. 
Faoi 1952, bhí méadú tagtha ar fhórsa saothair "Archer Daniel Midland" go 5,000 fostaí, agus faoi 1952 bhí an chuideachta ag feidhmiú thar lear agus ag déanamh breis agus 700 táirge. 
Sa bhliain 1962, fuair an chuideachta trádmharc do "ADM" agus thosaigh sé ag tagairt di féin leis na ceannlitreacha sin. Sa bhliain 1965, chláraigh ADM an phaitinn bhunaidh do phróitéin uigeach glasraí agus thosaigh sí ag táirgeadh an táirge plúir soighe ag a gléasra "Decatur East Plant" faoi 1966.
Mairéad Ní Fhlatharta. Amhránaí sean-nóis í Mairéad Ní Fhlatharta arb as Baile an tSléibhe sa Spidéal di. Ceapadh í mar Amhránaí Cónaitheach ag Ollscoil na Gaillimhe sa bhliain 2024.
Tá Mairéad ag gabháil don amhránaíocht ó thosaigh sí ag freastal ar ranganna sean-nóis sa Ghaelacadamh agus í seacht mbliana d’aois. I measc na múinteoirí a roinn a gcuid eolais léi go flaithiúil, bhí Pat Phádraic Tom Ó Conghaile agus Peatsaí Ó Ceannabháin nach maireann. Chomh maith leis an oiliúint a fuair sí uathusan, tá anáil Sheosaimh Uí Éanaí agus Dharach Uí Chatháin le clos i nguth Mhairéide agus í ag amhrán. Ina dteannta san, luann sí féin an rian a d’fhág Dara Bán agus Caitlín Maude uirthi as a hóige.
Ag cur síos dó ar chumas amhránaíochta Mhairéide, luann Éamon Ó Donnchadha binneas a glóir agus an tslí gur féidir léi ceol ársa na filíochta a thabhairt léi is í ag canadh. Leis sin, a deir sé, ‘Tá an aois agus an ársacht a bhaineann le seanamhráin, tá an chroíúlacht agus an óige a bhaineann leis na hamhráin nua le brath ar rogha amhrán Mhairéad.”
Deir Mairéad féin go mbíonn sí ‘faoi dhraíocht ag na hamhráin sean-nóis, idir fhoinn agus fhocail’ agus í ag canadh. ‘Is fada liom’, ar sise, ‘go mbeidh deis agam saibhreas filíochta na nGael, chomh maith leis an ghrá agus na téamaí éagsúla eile as amhráin na ndaoine a roinnt go fial le linn mo sheal mar amhránaí cónaitheach ag Ollscoil na Gaillimhe’. 
Agus an ceapachán mar Amhránaí Cónaitheach á fhógairt aici, dúirt an Dr Méabh Ní Fhuartháin go raibh foireann Ionad Léann na hÉireann thar a bheith sásta go mbeadh Mairéad Ní Fhlatharta ag obair ina dteannta. ‘Is gné fíorthábhachtach den obair atá ar siúl againn anso’, a dúirt sí, ‘an nasc beo atá againn leis an traidisiún amhránaíochta agus gnéithe eile den gcultúr dúchais béil i nGaeltacht Chonamara. Bhí sé de phribhléid againn cuid de na hamhránaithe ba chumasaí ar fad a bheith ag obair láimh ar láimh linn ó bunaíodh an scéim seo 20 bliain ó shin agus níl aon amhras orm ná go gcuirfidh Mairéad Ní Fhlathartha leis an oidhreacht shaibhir sin.’
Beidh sraith ceardlann á múineadh ag Máiréad san Ollscoil mar chuid den Chónaitheacht.
Is iad Ealaín na Gaeltachta, Údarás na Gaeltachta, An Chomhairle Ealaíon agus Ionad Léann na hÉireannaigh, Ollscoil na Gaillimhe, a mhaoinigh an tionscnamh seo.
A' Ghàidhealtachd agus na h-Eileanan (Toghcheantar Pharlaimint na hAlban). Ceann de na hocht dtoghcheantar de chuid Pharlaimint na hAlban, a cruthaíodh sa bhliain 1999, is ea A' Ghàidhealtachd agus na h-Eileanan. Is fo-ranna den réigiún iad ocht gcinn de thoghcheantair den chéad duine abhaile na Parlaiminte, agus toghann sé seachtar den 56 Feisire na gcomhaltaí breise de Pharlaimint na hAlban (BPA).
Tá an t-ainm A' Ghàidhealtachd agus na h-Eileanan i bhfad níos sine ná an toghcheantar. Tá forluí mór idir A' Ghàidhealtachd agus na h-Eileanan agus a' Ghàidhealtachd, agus is minic a bhreathnaítear ar an dá ainm mar an limistéar céanna.
Tá an réigiún A' Ghàidhealtachd agus na h-Eileanan ar an gceann is mó de na hocht dtoghcheantar ó thaobh achair de, ach an ceann is lú ó thaobh daonra agus toghthóirí de. Tá teorainneacha aige le réigiúin toghcháin Ear-Thuath na h-Alba, Alba Mheadhanach agus Fìobh agus Alba an Iar.
Toghcheantair agus limistéir chomhairle.
2011–
Mar thoradh ar an gCéad Athbhreithniú Tréimhsiúil ar Theorainneacha Pharlaimint na hAlban, atarraingíodh teorainneacha an réigiúin agus na toghcheantair do thoghchán Pharlaimint na hAlban 2011.
Tara Lynne O'Neill. Aisteoir Éireannach is ea Tara Lynne O'Neill (rugadh 18 Deireadh Fómhair 1975). Bhí sí i scannáin, dramaí agus sraitheanna teilifíse, Derry Girls go háirithe.
Sléacht Al-Rashid. Tharla Sléacht Al-Rashid (nó Al-Rasheed) ar an 29 Feabhra 2024 ar Shráid Haroun Al Rasheed cois fharraige i gCathair Gaza nuair a scaoil saighdiúirí Iosraelacha a ngunnaí le slua mór daoine a bhí bailithe timpeall leoraithe lán de lón cabhrach. 
Phlódaigh slua mór daoine timpeall ar thionlacan cabhrach, ag lorg bia. Bhí Fórsaí Cosanta Iosrael freagrach as slándáil an tionlacain, acht nuair a bhrúigh an slua isteach róghar, thosaigh siad ag scaoileadh urchar. Idir sin agus an táinrith a lean go díreach, d’éag ar a laghad 118 Palaistíneach agus gortaíodh na céadta eile. 
Imeachtaí.
Ar dtús, le linn na hoíche, bhí slua mór daoine bailithe timpeall leoraithe lán de lón cabhrach.
Bhí sé tugtha le fios ag na hIosraelaigh ar dtús gur gortaíodh daoine nuair a shatail siad ar a chéile sa sciob sceab a bhí ar an ábhar sna leoraithe.
Is mar gheall gur chreid na saighdiúirí go raibh siad 'i gcontúirt ón slua' a thosaigh siad ag scaoileadh, arsa na hIosraelaigh. Níos déanaí d'admhaigh siad gur scaoil saighdiúirí piléir. Is mar gheall gur chreid na saighdiúirí go raibh siad i gcontúirt ón slua a thosaigh siad ag scaoileadh. Ach bhí na piléir dírithe ar chosa na bPalaistíneach, dar leo.
D'imigh an slua chun scaoill agus maraíodh cuid de na daoine nuair a bhuail na leoraithe iad tar éis dóibh na sála a bhaint dá chéile, arsa na hIosraelaigh. Ach bhí tancanna ann ag an am céanna, in aice leis na leoraithe, agus chuaigh na tancanna sa mhullach ar na Palaistínigh a bhí gortaithe agus in luí ar an talamh, a dúirt na Palaistínigh.
Tugadh na mairbh agus an dream a gortaíodh chuig Ospidéal al-Shifa sa chathair. Ach ní raibh sé d'acmhainn ag an ospidéal sin níos mó an chóireáil leighis a theastaigh a chur ar na céadta duine. Mhaígh an t Ospidéal gur scaoileadh 80% na n-íospartach.
Iarmhairtí.
Bhí éileamh déanta - aon uair amháin eile - ag roinnt mhaith tíortha ar na Náisiúin Aontaithe fiosrúchán a chur ar bun faoinar tharla.
Thug Hamas foláireamh go bhféadfadh an sléacht is deireanaí comhráite faoi shos comhraic in Gaza a chur ó mhaith.
Maintlín (moileasc). Is cuid shuntasach d'anatamaíocht na moileasc é an maintlín (ar a dtugtar freisin an pailliam, ón bhfocal Laidine "pallium" a chiallaíonn brat, róba, clóca, nó fallaing). Is éard atá ann ná balla an choirp a chlúdaíonn an t-ionathar agus a ghobann amach de ghnáth i bhfoirm flapaí thar an ionathar féin.
I mórán speiceas, tálann eipideirm an mhaintlín carbónáit chailciam agus "conchiolin", rud a chruthaíonn sliogán. Sa bhodalach, cailltear an sliogán de réir a chéile, rud a fhágann an maintlín mar dhromchla droma an ainmhí.
BWT. Is comhlacht monaraíochta Ostarach de chórais chóireála uisce é BWT. Tá ceanncheathrú an chomhlachta suite in Mondsee.
Saudi Aramco. Is comhlacht peitriliam agus gás nádúrtha atá faoi úinéireacht an stáit é Saudi Aramco (Araibis: أرامكو السعودية "ʾArāmkū as-Suʿūdiyyah"), Saudi Arabian Oil Group go hoifigiúil nó Aramco (Arabian-American Oil Company roimhe seo). Is é comhlacht ola idirnáisiúnta na hAraibe Sádaí.
MoneyGram. Is comhlacht aistrithe airgid Meiriceánach é MoneyGram International, Inc. a bhfuil a cheanncheathrú suite in Dallas, Texas.
Stake.com. Is casaíne Astrálach-Cúrasach ar líne é Stake.com.
Kick. Is seirbhís bheoshruthaithe físe é Kick (a dtugtar Kick.com air freisin).
Ó Mheitheamh 2023, bíonn timpeall is 235,000 beoshruth ann sa lá.
An Túr Gloine. Stiúideo ealaíne, ceardlann agus comharchumann ba ea An Túr Gloine, iarracht idéalach ar thraidisiúin ársa na gloine daite a athbheochan in Éirinn. Bhunaigh an t-ealaíontóir Sarah Purser é ar Shráid Pheambróg i mBaile Átha Cliath sa bhliain 1903, a raibh d’aidhm aici glúin mac léinn nua-oilte a thabhairt le chéile ar bhonn comharchumannach chun réimse ealaíne na gloine daite a chur chun cinn.. Mhair an tionscnamh go dtí 1944. 
Athmhúscailt.
Ag tús an chéid seo caite bhí ealaíontóirí agus scríbhneoirí ag iarraidh bonn láidir nua a chur faoi chúrsaí ealaíne agus deartha in Éirinn. Bhí tionchar mór ag an ngluaiseacht ‘Ealaín agus Ceardaíocht’ sa mBreatain orthu. Ach sa tír seo chuireadar rompu ealaín agus ceardaíocht le blas láidir Éireannach a chur chun cinn.
An Stiúideo.
Chonaic Purser an gá le hathmhúscailt a dhéanamh ar an ealaín agus ar an gceardaíocht dhúchasach, ar nós go leor eile a bhain leis an nglúin agus leis an aicme sin le linn na hAthbheochana Cultúrtha ag casadh an 20ú haois. Thug Purser cúnamh agus airgead le tús a chur leis an gceardlann as a dtiocfadh ábhar gloine dhaite atá anois le feiceáil in áiteacha éagsúla ar fud na hÉireann.
Cé go mba ealaíontóir Purser í féin, níor oibrigh sí go díreach ar an ngloine go hiondúil. Ach luaitear a hainm go minic mar inspioráid. Thug sí obair agus stádas ar leith d’ealaíontóirí Éireannacha a raibh baint acu leis an Túr ina dhiaidh sin. Fuair Purser bás sa mbliain 1943 agus tháinig deireadh leis an Túr Gloine thart ar an am sin.
Visa Inc.. Is corparáid Mheiriceánach ilnáisiúnta de sheirbhísí chárta íocaíochta é Visa Inc. (stílithe mar VISA) lena cheanncheathrú suite in San Francisco, California.
Vicipéid na hAlbainise. Is é Vicipéid na hAlbainise () an t-eagrán Albainise den chiclipéid shaor ar líne, An Vicipéid. Bunaíodh ar 23 Meitheamh 2005 é, agus shroich sé 1,000 alt ar dtús i mí Feabhra 2006, agus 5,000 alt i mí na Samhna 2010. Ó Mhí an Mhárta 2024, tá thart ar 35,000 alt ann.
Conspóid.
I mí Lúnasa 2020, tarraingíodh aird ar an suíomh tar éis postáil ar Reddit a thug faoi deara go raibh líon ard alt sa vicí scríofa in ndroch-Albainis ag eagarthóir amháin, a bhí ina dhéagóir Meiriceánach. Ní raibh Albainis ar a thoil aige, agus ba léir ó ábhar na n-alt go raibh sé ag baint úsáid as foclóir Béarla-Albainis ar líne chun ailt Vicipéid Bhéarla a aistriú, gan aird a thabhairt ar ghramadach na hAlbainise. Chruthaigh an rannpháirtí seo breis is 23,000 alt, tuairim is an tríú cuid de Vicipéid na hAlbainise ar fad ag an am sin. Rinneadh cur síos ar na hailt seo mar "Béarla scríofa i gcanúint Albanach," le focail agus le litriú seafóideacha ann nach bhfuil le fáil in aon chanúint Albainise.
Mar gheall ar an gconspóid, chuir Vicipéid na hAlbainise tús le hathbhreithniú ar a chuid alt le haghaidh míchruinneas teanga a cheartú, agus scriosadh go leor alt a bhí scríofa ag an eagarthóir óg.
Susan Denham. Abhcóide agus breitheamh Ard-Chúirte ab ea Susan Denham ("née" Gageby; a rugadh 22 Lúnasa 1945) agus ball den Chúirt Uachtarach. Is í an chéad bhean a ceapadh ina Príomh-Bhreitheamh [2011-2017].
In 2015, dúirt Denham gur cheart Cúirt ar leith do theaghlaigh a bhunú a thabharfadh níos mó príobháideachais do theaghlaigh a bhfuil trioblóidí acu. Cáintear sa tuarascáil a scríobh sí, a d'fhoilsigh Coiste ar Dhlí Cúram Leanaí, cúirteanna plódaithe a mbíonn easpa príobháideachais iontu agus a chuireann brú mór ar na daoine a bhíonn os comhair na cúirte.
Tháinig Frank Clarke i gcomharbacht ar Susan Denham in 2017, a bhí ina Príomh-Bhreitheamh le sé bliana, agus ina breitheamh sa Chúirt Uachtarach le 25 bliain.
Tagairtí.